Сёння псіхалагічныя наступствы Чарнобыльскай катастрофы на Быхаўшчыне ўжо, бадай, не адчуваюцца – жыццё тут ізноў увайшло ў сваё спрадвечнае рэчышча. Але ж памяць пра падзеі больш як дваццацігадовай даўніны засталася. Сведчаннем таму стаў прымеркаваны да гадавіны трагедыі мітынг-рэквіум, удзел у якім узяў Прэзідэнт Рэспублікі Беларусь Аляксандр Лукашэнка. Чынны і шматгранны ўнёсак у падрыхтоўку і правядзенне гэтага мерапрыемства зрабілі і работнікі культуры Быхаўскага раёна. Знаёмства карэспандэнта “К” з перлінамі і “разынкамі” гэтых мясцін адбылося літаральна за некалькі дзён да візіту Кіраўніка дзяржавы. Начальніка аддзела культуры Быхаўскага райвыканкама Веру Касмачову карэспандэнт “К” заспеў на ганку Цэнтра культуры, у самай віхуры рамонтна-гаспадарчых клопатаў. Як выявілася неўзабаве, да прыхарошвання фасада будынка спрычынілася нямала тых, хто там працуе.